Gemer (región)

náhľad|Gemer

**Gemer** (**Gemerský [[región cestovného ruchu]]**) je jeden zo slovenských regiónov a regiónov cestovného ruchu. Jeho územie je takmer totožné s územím bývalej Gemersko-malohontskej župy. Do regiónu sa nezaraďuje územie bývalého slúžnovského okresu Vaľkovňa, v súčasnosti patriace do okresu Brezno.

Ako región cestovného ruchu oficiálne má:
*okres Rimavská Sobota – región Gemer sa rozkladá južne a východne od Rimavskej Soboty. Rimavská Sobota a územie okresu severne a západne od mesta je región Gemer-Malohont, do roku 1803 Malohont. Vrátane 10 obcí v okresoch Poltár a Brezno.
*okres Revúca
*okres Rožňava okrem dvoch severných obcí a niekoľkých obcí na východe okresu, ktoré patrili do Abovsko-Turnianskej župy.

Územie susedí na západe s Novohradom, na severe s Horehroním a okrajovo regiónom Tatry, na severovýchode so Spišom, na východe s Abovom a na juhu s Maďarskom.

## História
V minulosti bol región významný najmä kvôli baníctvu, ťažili sa tu predovšetkým železné rudy. Kvôli baníctvu sa sem sťahovali nemeckí kolonisti, vďaka ktorým sa tu neskôr rozšírila reformácia. Fungovalo tu množstvo hút a železiarní, z ktorých väčšina už nefunguje. Po banskej činnosti však ostalo v regióne dodnes množstvo stôp, ako sú staré štôlne a haldy, banícke osady, či už nevyužívané budovy hút.

## Súčasnosť
### Ekonomika
V súčasnosti patrí územie Gemera medzi najchudobnejšie regióny Slovenska. Nezamestnanosť dosahuje v troch okresoch takmer 25%.

### Cestovný ruch
Gemer patrí spolu s Oravou, Liptovom a Spišom medzi najkrajšie slovenské turistické regióny. V poslednej dobe rastie jeho popularita vďaka aktivitám rôznych občianskych združení, a vďaka jeho autenticite. Medzi zaujímavosti Gemera patria:

* jaskyne Aggteleckého krasu a Slovenského krasu, zapísané v zozname svetového dedičstva UNESCO

*národné parky 
**Muránska planina s hradom Muráň
**Slovenský kras
**Slovenský raj, s prekrásnou dolinou Hnilca
*lyžiarske centrum v Dedinkách, (bývalé obce Štefanovce a Imrichovce)
*vodná nádrž Palcmanská Maša
*pamiatky a zaujímavosti
**Rožňava, centrum
**Gotická cesta, súbor stredovekých kostolov významných vďaka svojej freskovej výmaľbe
**Rimavské Janovce, románskym pôvodne kláštorný kostol
**Krásna Hôrka,  obľúbený hrad, momentálne ale neprístupný
**Kaštieľ Betliar, jediný kaštieľ na Slovensku s pôvodným vybavením 
**Kaštieľ Radvanszkých Stárňa - momentálne prebieha rekonštrukcia interiéru a historického parku /momentálne neprístupný/
**Kaštieľ v Jelšave, mohutný kaštieľ rodov Koháryovcov a Coburgovcov, ktorý momentálne prechádza obnovou
**Muránsky hrad, zachovalá ruina s výborným výhľadom
**Gemerské spojky, tunely a viadukt nikdy nedokončenej železničnej trate


Súbor:Domica Cave 07.jpg|Jaskyňa Domica, zapísaná v zozname Unesco
Súbor:Dobšinská Ice Cave, 25.jpg|Dobšinská ľadová jaskyňa, zapísaná v zozname Unesco
Súbor:Koceľovce (4).jpg|Fresková výmaľba gotického kostola v Koceľovciach
Súbor:Sivetice rotunda.jpg|Rotunda v Šiveticiach, najväčšia románska rotunda v strednej Európe
Súbor:Štítnik (5).jpg|Interiér monumentálneho evanjelického kostola v Štítniku
Súbor:KrasnohorskePodhradie11Slovakia1.jpg|Hrad Krásna Hôrka
Súbor:Betliar inside4.jpg|Knižnica v kaštieli v Betliari
Súbor:Castle muran gate.JPG|Hrad Muráň
Súbor:Slavosovce tunel ustie.jpg|Slavošovský tunel, súčasť Gemerských spojok
Súbor:Huta Etelka (1).jpg|Huta Etelka v Nižnej Slanej, technická pamiatka


## Pozri aj
*Gemer (župa)
*Zoznam obcí Gemersko-malohontskej župy
*Podtatranský kraj - týždenník

## Externé odkazy
* www.regiongemer.sk
* www.gemer.sk
* www.roznava.sk

Kategória:Regióny na Slovensku